24.7.2012 Jurnalul Oficial al Uniunii Europene L 196/59 DECIZII DECIZIA 2012/420/PESC A CONSILIULUI din 23 iulie 2012 de modificare a Deciziei 2011/782/PESC a Consiliului privind măsuri restrictive împotriva Siriei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 1 decembrie 2011, Consiliul a adoptat Decizia 2011/782/PESC (). Pentru a consolida în continuare aplicarea măsurilor stabilite prin Decizia 2011/782/PESC, statele membre ar trebui să inspecteze toate navele și aeronavele cu destinația Siria aflate în porturile şi aeroporturile lor, precum şi în marea lor teritorială, cu consimțământul, dacă este necesar în conformitate cu dreptul inter- național, al statului de pavilion, în cazul în care statul membru vizat deţine informații care furnizează motive întemeiate de a presupune că încărcătura unor astfel de nave şi aeronave conţine arme sau echipamente, mărfuri sau tehnologie care ar putea fi utilizate în scopul repre- siunii interne şi a căror furnizare, vânzare, transfer sau export este interzis sau face obiectul unei autorizări în temeiul Deciziei 2011/782/PESC. În plus, o derogare de la îngheţarea de fonduri și resurse economice ar trebui inclusă cu privire la un transfer de fonduri necesare în legătură cu acordarea de sprijin financiar resortisanților sirieni care urmează studii, formare profesională sau desfăşoară activități de cercetare academică în Uniune. Prin urmare, Decizia 2011/782/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2011/782/PESC se modifică după cum urmează: 1. Se introduce următorul articol: () JO L 319, 2.12.2011, p. 56. „Articolul 17b (1) În cazul în care statele membre dețin informații care furnizează motive întemeiate de a presupune că încărcătura navelor şi aeronavelor cu destinația Siria conține articole a căror furnizare, vânzare, transfer sau export se interzice în temeiul articolului 1 sau face obiectul autorizării în temeiul articolului la, acestea inspectează în conformitate cu legi- slația internă și cu dreptul internaţional, în special cu dreptul mării şi cu acordurile internaționale relevante privind aviația civilă, astfel de nave și aeronave aflate în porturile și aeroporturile lor, precum și în marea lor terito- rială, în conformitate cu deciziile și capacitățile autorităților lor competente și cu consimțământul, dacă este necesar în conformitate cu dreptul internațional pentru marea terito- rială, al statului de pavilion,. (2)  În momentul descoperirii, statele membre confiscă și elimină, în conformitate cu legislația internă și cu dreptul internațional, articolele a căror furnizare, vânzare, transfer sau export se interzice în temeiul articolului 1 sau al arti- colului 1a. (3) Statele membre cooperează, în conformitate cu legi- slația lor internă, în cazul inspecțiilor și al activităților de eliminare efectuate în temeiul alineatelor (1) și (2). (4) Aeronavele şi navele care transportă încărcături către Siria fac obiectul cerinței de informare suplimentară înainte de sosire sau înainte de plecare, cu privire la toate mărfurile introduse pe teritoriul unui stat membru sau scoase în afara acestuia.”. . La articolul 19 se adaugă următorul alineat: „(10)  Alineatele (1) și (2) nu se aplică în cazul unui transfer de fonduri sau resurse economice îngheţate efectuat de către sau prin intermediul unei entităţi financiare menţionate în anexa I sau II atunci când transferul este legat de o plată de către o persoană sau entitate care nu figurează în anexa I sau II în legătură cu acordarea de sprijin financiar resortisanților sirieni care urmează studii, formare profe- sională sau desfăşoară activități de cercetare academică în Uniune, cu condiția ca statul membru relevant să fi constatat, de la caz la caz, că plata nu este primită în mod direct sau indirect de către o persoană sau entitate menționată la alineatul (1).